ROZHODNUTIE KOMISIE
z 30. júla 1990,
ktorým sa mení a dopĺňa rozhodnutie 82/913/EHS, pokiaľ ide o zoznam prevádzkarní v Juhoafrickej republike schválených na účely dovozu čerstvého mäsa do spoločenstva
(90/433/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 72/462/EHS z 12. decembra 1972 o problémoch zdravia a veterinárnej kontroly pri dovoze hovädzieho dobytka a ošípaných a čerstvého mäsa alebo mäsových výrobkov z tretích krajín(1), naposledy zmenenú a doplnenú smernicou 89/662/EHS(2), a najmä na jej články 4 ods.1 a 18 ods.1,
so zreteľom na smernicu Rady 77/96/EHS z 21. decembra 1976 o vyšetrení na trichinelu (trichinella spiralis) pri dovoze čerstvého mäsa z domácich ošípaných z tretích krajín(3), naposledy zmenenú a doplnenú smernicou Komisie 89/321/EHS(4), a najmä na jej článok 4,
keďže zoznam prevádzkarní v Juhoafrickej republike a v Namíbii, schválených na účely dovozu čerstvého mäsa do spoločenstva, bol pôvodne vypracovaný rozhodnutím Komisie 82/913/EHS(5), naposledy zmenenom a doplnenom rozhodnutím z 3. novembra 1989;
keďže Namíbia sa osamostatnila, je potrebné zmeniť a doplniť rozhodnutie 82/913/EHS týkajúce sa zoznamu prevádzkarní v Juhoafrickej republike a v Namíbii schválených na účely dovozu čerstvého mäsa do spoločenstva;
keďže opatrenia upravené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
1. Názov rozhodnutia 82/913/EHS sa týmto nahrádza týmto textom:
"Rozhodnutie Komisie 82/913/EHS ustanovujúce zoznam prevádzkarní v Juhoafrickej republike schválených na účely dovozu čerstvého mäsa do spoločenstva."
2. Príloha rozhodnutia 82/913/EHS sa týmto nahrádza prílohou tohto rozhodnutia.
Článok 2
Toto rozhodnutie je adresované členským štátom.
V Bruseli 30. júla 1990